ការសម្ភាសន៍របស់អ្នកមីងស៊ិន កុលាប

ក៖ អ្នកសម្ភាសន៍ឈ្មោះ ហេង សុវណ្ណនរិន្ទ ខ៖ អ្នកត្រូវគេសម្ភាសន៍ឈ្មោះស៊ិន កុលាប

***ពត៌មានសង្ខេបរបស់អ្នកមីងស៊ិន កុលាប***

*សព្វថ្ងៃនេះអ្នកមីងស៊ិន កុលាបមានអាយុ៥៦ឆ្នាំហើយគាត់មានបងប្អូនចំនួន១២នាក់ហើយគាត់ជាកូនទី៩នៃគ្រួសាររបស់គាត់។ ឪពុកម្តាយរបស់គាត់មានមុខរបរជាអ្នកនេសាទត្រីដើម្បីចិញ្ចឹមបីបាច់កូនៗហើយឪពុករបស់គាត់ជាជនជាតិអារ៉ាប់។ កាលពីនៅក្មេងគាត់មិនបានទៅរៀនទេព្រោះគាត់កើតមកចំពេលប្រទេសមានសង្គ្រាមជាហូរហៀររហូតដល់សម័យប៉ុល។ ក្រុមគ្រួសារគាត់ព្យាយាមរត់គេចពីប៉ុល ពតដោយរត់ពីកំពង់ភ្លុកខេត្តសៀមរាបទៅកាន់ខេត្តបាត់ដំបង តែគាត់បានជម្លៀសនិងចល័តទៅតាមការចាត់តាំងពីប៉ុល ពតនៅខេត្តបាត់ដំបង។ គាត់បានបាត់អស់បងប្អូនជាច្រើនអ្នកក្នុងសម័យ
ប៉ុល ពតដ៏ឃោរឃៅជាទីបំផុត តែគាត់ជាក្មេងម្នាក់ដែលមានចិត្តឧស្សាហ៍ព្យាយាមធ្វើការងារដែលប៉ុល ពតបានដាក់ឲ្យធ្វើ។ ហើយក្រោយចប់ពីសម័យប៉ុល ពតគាត់បានមានក្រុមគ្រួសារតែនៅអាយុ៣៦ឆ្នាំគាត់បានបែកបាក់ជាមួយគ្រួសារដោយបន្សល់ទុកនៅកូន៧នាក់ឲ្យគាត់មើលថែនិងចិញ្ចឹមបីបាច់។*

ក៖ បាទជាដំបូងខ្ញុំសូមថ្លែងអំណរគុណដល់មីងដែលបានឲ្យខ្ញុំសម្ភាសន៍ពីប្រវិត្តរបស់
មីង ហើយការសម្ភាសន៍ណឹងត្រូវបានរៀបចំដោយសាកលវិទ្យាល័យមួយដែលមានឈ្មោះថាព្រីហាំយ៉ង់ដែលនៅឯសហរដ្ឋអាមេរិក។ បាទ គោលបំណងរបស់សាកល
វិទ្យាល័យគឺចង់សម្ភាសន៍ប្រវិត្តប្រជាជនខ្មែរ ដើម្បីរក្សារទុកប្រវិត្តប្រជាជនខ្មែរដើម្បីឲ្យ
កូនចៅជំនាន់ក្រោយរបស់មីងអាចស្គាល់ពីប្រវិត្តរបស់ជីដូនជីតាហើយរៀនអំពីប្រវិត្តរបស់ពួកគាត់ណាមីង បាទហើយចឹងនៅពេលដែលខ្ញុំសម្ភាសន៍មីងចប់ ខ្ញុំនឹងដាក់ការសម្ភាសន៏របស់មីងណឹងនៅក្នុងវេបសាយរបស់សាលាដែលមានឈ្មោះថា [www.cambodiaoralhistory.byu.edu](http://www.cambodiaoralhistory.byu.edu) ណាមីង ចឹងតើមីងយល់ព្រមឲ្យខ្ញុំដាក់
សម្ភាសន៍របស់មីងចូលទៅក្នុងវេបសាយរបស់សាលាទេមីង?
ខ៖ ដាក់ទៅក្មួយមានអីទុកឲ្យកូនក្មេងជំនាន់ក្រោយវាស្តាប់មើលពីជំនាន់ពីប៉ុល ពតថាវាធ្វើបាបយ៉ាងម៉េចខ្លះ វាប្រើយ៉ាងម៉េចខ្លះ កាលពីដើមឡើយខ្ញុំជម្លៀសទៅនៅបាត់ដំបង វាឲ្យទៅនៅសាលាតាអនវាឲ្យធ្វើជាស្ពាន ធ្វើជាស្ពានណឹងបាយទឹកក៏មិនបានមកស៊ីអីគ្រប់គ្រាន់ដែរគ្រាន់ថាចែកគ្នាមួយវែកៗម្នាក់នោះឯងដល់ពេលហើយផ្លាស់ទៅភ្នំស្វាខ្មៅ អីផ្លូវភ្នំពេញបាត់ដំបងឯណោះអីម៉ោងណោះចុះទៅផ្លូវតាមម៉ោងទៅក៏នាំគ្នាទៅនៅនោះឯ ទៅដើមបេះស្លឹកផ្លែឈើនោះយកមកឲ្យចុងភៅទៅក៏ ដំរីដេញក៏លីអាស្លឹកណឹងមិនរួចទេក៏ប្រមាលធ្លាក់ពីលើភ្នំចុះតាមវិល្ល៍យកមកឲ្យចុងភៅ ទៅដល់ពេលខ្ញុំថាឈប់ហើយមិត្តអើយខ្ញុំពិបាកឡើងណាស់គេឲ្យទៅស្ទូងទៅដកសំណាប ទៅដកសំណាបក៏ទៅដកសំណាបណឹងហើយទៅក៏ឃ្លានបាយពេក ទៅជីកក្តាមជីកខ្យងកើបបានមកយកទៅស្ងោរអាពតវាមកទាន់ឃើញ ក៏វាដេញទៅវាយទៅក៏រត់ការដ្ឋាន ពីដើមឡើយណឹងណាពីអាពត វាវេទនាណាស់ទៅក៏ខ្ញុំនេះកាលណឹងម៉ាក់ខ្ញុំធ្វើចុងភៅ ម៉ាក់ថាកូនអើយកុំឲ្យលួចរបស់គេស៊ីអីទោះបីស្រូវទុំអីក៏កុំបេះកុំបោចក្តាមខ្យងអីក៏កុំរើសយកទៅស្ងោរអី ទ្រាំស៊ីសិនទៅដំឡូងក៏ដោយបាយក្តាំងបាយកកអីក៏ស៊ីទៅក៏ម៉ាក់ខ្ញុំថាកូនឯងកុំធ្វើចឹងអីស៊ីតាមរបបណឹងទៅ ចុះរបបណឹងមួយវែកម្តាយហូបតែទឹកទេកូនហូបកាក ដល់ហូបកាកហើយទៅក៏ខ្ញុំថាម៉ែកូនឈឺហើយ បើកូនឈឺហើយសុំថ្នាំអង្គការ មិត្តទៅមិត្តបងអើយខ្ញុំគ្រុន អើបើថាគ្រុនណឹងទៅទៀតទៅកុំឲ្យពិបាកផឹកថ្នាំផឹកអីធ្វើស្មាន្មានឈប់ស្មាណឹងវាមានឈប់អីដល់មោ៉ង១១បានឲ្យយើងឡើង ឡើងមកបាយហើយក៏ចុះទៅទៀតទៅមានទៅបានធ្វើអីឲ្យបានដេកពួនអីអត់ មកវិញក៏មិត្តគេឲ្យកន្លែងដេកចែកគ្នាដេកទៅ អាគេត្រូវការវាយគេយកទៅវាយចោលវាយទៅស៊ីបាយឆ្អែតហើយថាមិត្តឯងឡើងទៅ នាំគ្នាទៅច្រូតទាំងណឹងទៅដល់ពេលថាប្រញាប់ច្រូតមានអីព្រឹកឡើងទៅមើលពេញស្រះ ងាប់ពេញស្រះចេះតែឆ្ងល់ចុះមិត្តខ្ញុំទៅណាអត់ឃើញដេកមុងជាមួយគ្នារកវាមិនឃើញ ព្រឹកឡើងក៏ដើរកាត់តាមណឹងនៅក្នុងស្រះទាំងអស់គ្នា គរជើងលើគ្នាណឹងឯង ត្រលប់មកវិញសួរប្រធានកងមិត្តបងមិត្តវ៉នទៅណាមិត្តវ៉នណឹងគេបញ្ជូនគាត់ទៅនោះទៀតហើយគាត់អត់មាននៅជុំយើងទេព្រោះអីគាត់ទៅក្តាប់ឯណោះ ចុះខ្ញុំឃើញកន្លែងដូចមិត្តបងទេកន្លែងគេផ្សេងទេ ចុះមិត្តឯងឃើញមិត្តឯងចេះដឹងអញវាយចោលនៅណឹងលូវហើយ ទៅខ្ញុំប្រាប់ម៉ែមិត្តវ៉ននឹងងាប់បាត់ហើយគេវាយចោលបាត់ហើយគេវាយនៅឯស្រះកុំមាត់កូនប្រយ័ត្នគេវាយកុំមាត់ទៅនាំគ្នាធ្វើការ នាំគ្នាទៅធ្វើការមកវិញមិនដែលបានជុំម៉ែជុំឪអីទេឃើញតែមុខមួយភ្លែតណឹងចេញផ្លូវគ្នាក៏ប្អូនខ្ញុំអាប្រុសនោះខ្មោចអាណាក់ អញណាមីភាពក៏វាខ្លាចគេខ្លាចមិត្តគេពេករត់ទៅពួនគុំស្រូវ រត់ទៅពួននៅគុំស្រូវទៅមិត្តគេឃើញគេចងករអូស ម៉ែខ្ញុំនេះទៅលុតជង្គង់ថាកូននេះវាឈឺវានែវាអត់សូវគ្រប់ទេសិតវាអត់ល្អទេក៏គេចាប់វាយ ម៉ែថាវាយកុំវាយកុំអីវាយខ្ញុំចុះព្រោះអីកូននេះសតិវាអត់គ្រប់ទេកុំធ្វើបាបវា វានៅទេវាយទៀត វាយទាល់តែឈឺលែងណឹងឯង ប៉ុណ្ណឹងឯក្មួយមានអីទៀត។

ក៖ បាទសម្រាប់ថ្ងៃខែដែលខ្ញុំសម្ភាសន៍មីងនេះគឺ នៅថ្ងៃទី២២ ខែវិច្ឆកា ឆ្នាំ២០២០ ហើយការសម្ភាសន៍នេះត្រូវបានធ្វើឡើងនៅភូមិភ្នំក្រោម ឃុំសៀមរាប
 ស្រុកសៀមរាប ខេត្តសៀមរាបណាមីង ហើយខ្ញុំជាអ្នកសម្ភាសន៍ឈ្មោះ
ហេង សុវណ្ណនរិន្ទ អញ្ចឹងខ្ញុំចង់សួរថាតើមីងមានឈ្មោះពេញឈ្មោះអ្វីដែរមីង?

ខ៖ ឈ្មោះស៊ិន កុលាប។

ក៖ ចុះអ្នកមីងមានឈ្មោះហៅក្រៅទេអ្នកមីង?

ខ៖ អត់មានទេក្មួយ ប៉ុណ្ណឹងឯងអាពតក៏ប៉ុណ្ណឹង

ក៖ ចុះមកដល់ឆ្នាំនេះអ្នកមីងមានអាយុប៉ុន្មានឆ្នាំហើយ?

ខ៖ ៥៦ឆ្នាំ។

ក៖ ចុះអ្នកមីងចាំថ្ងៃខែឆ្នាំកំណើតមីងបានទេ?

ខ៖ នៅក្នុងអត្តសញ្ញាណប័ត្រមាន។

ក៖ បាទ ចុះមីងចាំទេថាកើតនៅថ្ងៃណា ខែណា ឆ្នាំណាដែរ?

ខ៖ អត់ចាំទេក្មួយបើនៅក្នុងនែ សៀវភៅក៣ និង សំបុត្រកំណើតមាន។

ក៖ ចុះឆ្នាំខ្មែរអ្នមីងចាំកើតឆ្នាំណាទេ?

ខ៖ អត់ចាំទេក្មួយអើយ។

ក៖ ឆ្នាំខ្មែរ ឆ្នាំកុរ ឬក៏ឆ្នាំ?

ខ៖ ឆ្នាំរោង។

ក៖ ចុះអ្នកមីងមានស្រុកកំណើតនៅឯណាដែរអ្នកមីង?

ខ៖ ស្រុកកំណើតខ្ញុំនៅកំពង់ភ្លុក។

ក៖ ចុះហេតុអីអ្នកមីងប្តូរមកនៅទីនេះដែរ?

ខ៖ ប្តូរមកនៅទីនេះនែវាអស់ម៉ែអស់បងអស់ប្អូនអីហើយទៅនៅគេនោះយើងគ្មានបងប្អូនគ្មានគោលដៅអីទៅក៏សម្រេចចិត្តនៅនេះមក ប៉ុនកាលពីលើកមុនខ្ញុំនៅផែនៅទូកណោះទេ ដល់ពេលផែទូកទៅវាលិចខ្យល់ទៅវាលិចអស់ទៅក៏មកសុំដីទាហាននៅ នេះដីទាហានទេខ្ញុំយាមដីឲ្យគេទេអត់មានដីអីខ្លួនឯងទេ។

ក៖ ចុះមីងមានបងប្អូនចំនួនប៉ុន្មាននាក់ដែរអ្នកមីង?

ខ៖ បងប្អូន១២នាក់។

ក៖ ១២នាក់?

ខ៖ ចាស តែសព្វថ្ងៃនៅតែ៤នាក់ទេ។

ក៖ ហើយអ្នកមីងជាកូនទីប៉ុន្មាន? ហើយប្រុសប៉ុន្មានស្រីប៉ុន្មានដែរមីង?

ខ៖ ប្រុស៤ ស្រី៧ វាងាប់កាលពីអាពតងាប់ពីអាពតចាំមើល បងសាន់ បងសេន អាសែន ហើយអារក្សា ងាប់ពីអាពត ងាប់ដែលយើងអត់ដឹងពេលជម្លៀសទៅវាស្លាប់ទៅវាអត់ដឹងថា វាបាត់ពីអាពតមកមិនដឹងថាយើងនៅរស់ឬមួយងាប់ ទោះបីបើកូននៅរស់ក៏មករកម្តាយបងប្អូនដែរព្រោះអីយើងស្គាល់ស្រុកកំណើតហើយ នៅកំពង់ភ្លុកវាស្គាល់ហើយត្រូវមករកបងប្អូនធំៗហើយព្រោះអីខ្ញុំវាបន្ទាប់មីពៅ បន្ទាប់មីពៅនោះណាធំៗអស់ហើយបងប្អូនខ្ញុំនោះប៉ុន្តែថាវាបាត់ម៉េចប្រសិនណាវានៅរស់វារកបងប្អូនហើយ នេះវាងាប់កាលអាពតអស់ហើយវាអត់មាននៅទេ ៤ងាប់ណាងាប់២នាក់។

ក៖ ចុះអ្នកមីងជាកូនទីប៉ុន្មានដែរ?

ខ៖ ខ្ញុំកូនទី៤ ទី៥បន្ទាប់មីពៅ មើល១២នាក់ ខ្ញុំកូនទី៩ហើយ។

ក៖ ចុះអ្នកមីងអាចរៀបរាប់ឈ្មោះបងប្អូនទាំងអស់របស់អ្នកមីងពីបងគេរហូតដល់ពៅគេ?

ខ៖ ងាប់អស់ហើយនោះ?

ក៖ បាទប្រាប់ក៏បានដែរអ្នកមីង។

ខ៖ បងគេបងសេន ស្លាប់ហើយបងសិនស្លាប់ហើយ អារក្សានោះស្លាប់ហើយ អាសើរនៅ ចែណាំនៅ ចែយ៉ាននៅ មីពៅនៅ អារូហ្សាស្លាប់ហើយ អាណាក់ស្លាប់ហើយ នៅតែចែណាំ ចែង៉ា ចែយ៉ាន ខ្ញុំ និងការពៅនៅរស់ នៅរស់តែ៥នាក់ទេ។

ក៖ ចុះអ្នកមីងនៅចងចាំសាច់រឿងអ្វីខ្លះដែរកាលពីក្មេងៗជាមួយបងប្អូន ធ្លាប់ធ្វើអ្វីខ្លះជាមួយគ្នា ឬក៏ធ្វើការអីខ្លះចឹងជាមួយគ្នាអ្នកមីង?

ខ៖ អត់មានធ្វើការអីកាលពីអាពតមកខ្ញុំធំដឹងក្តីមកអាពតមក បងៗនោះគេធំៗនោះគេបែកខ្ញែកគ្នាអស់ហើយ ខ្ញុំនៅតែជុំនៅតែបងប្អូនតែ៤នាក់ទេនៅជុំនៅតែតូចៗណា នៅតែចែង៉ា អាសើរ កាពៅ ខ្ញុំ បងប្អូនទាំងអស់គេបែកគ្នាអស់ហើយគេទៅនៅភ្នំពេញនៅបាត់ដំបងនៅអីអស់ហើយ នៅតែជុំគ្នាពីអាពតមកនៅជុំគ្នាតែប៉ុណ្ណឹងឯង។

ក៖ ចុះកាលសម័យប៉ុល ពតណឹងអ្នកមីងអាយុប៉ុន្មានដែរអ្នកមីង?

ខ៖ ខ្ញុំអាយុ១៣ឆ្នាំ អាពត។

ក៖ ១៣ឆ្នាំ?

ខ៖ ចាស ហើយប្អូនខ្ញុំមីកាពៅនោះ ៩ឆ្នាំ អាណាក់ខ្ញុំនេះ៦ឆ្នាំ ពីអាពតណានៅជុំគ្នាទាំងអស់ណឹងឯងពីអាពតនៅជុំគ្នាអត់បែកគ្នាទេប៉ុន្តែធ្វើ់ការសហករណ៍គ្នាមួយនៅឯវត្តអារញ្ញមួយនៅភ្នំក្រោមចេះ ពេលចេញពីធ្វើការមកឃើញមុខគ្នាប៉ុន្តែអត់បាននៅជុំគ្នាទេដេកក៏អត់មាននៅជុំគ្នាហើយម៉ែខ្ញុំនៅការដ្ឋាននោះ ឪខ្ញុំឪក្រោយខ្ញុំនោះនៅឯម៉ោងណេះខ្ញុំទៅនៅភ្នំស្វាខ្មៅ ទៅនៅលើភ្នំណោះនៅលើជាយភ្នំណោះដល់ពេលអាពតនេះវាវៀតណាវាយដាច់ និយាយពីវៀតណាមវាយដាច់ខ្ញុំល្ងង់ វៀតណាមគេយកនែអាឡានរថក្រោះគេមកខាងអាពតគេមានសេះទៅក៏គេហៅថា មកមិត្តអូនមកម៉ែអើយនាំគ្នាឡើងលើភ្នំក៏ពួកខ្ញុំអីឡើងលើភ្នំអស់ឡើងតាមអាពតណឹងឯង ទៅក៏ម៉ែខ្ញុំចេះយួនម៉ែខ្ញុំនិយាយជាមួយយួន យួនថាថយចេញឲ្យឆ្ងាយពីណឹងមកប្រយ័ត្នវាគេបាញ់កាំភ្លើង ចុះអ្នកឯងមក មកមានការអី ក៏ថាមកហៅប្រជាជនទៅនៅតាមស្រុកវិញ ទៅក៏ខ្ញុំនេះឡើងទៅដល់ពាក់កណ្តាលហើយម៉ែខ្ញុំស៊ីញ៉ូហៅក៏ខ្ញុំស្រែប្រាប់អាពត មិត្តបងអើយមិត្តខ្ញុំរត់តាមយួនខ្ញុំស្រែកណា មិត្តបងអើយមិត្តខ្ញុំរត់តាមយួនក៏ម៉ែខ្ញុំក៏គាត់ស៊ីញ៉ូដៃកុំឲ្យខ្ញុំនេះ កុំឲ្យនិយាយបិទមាត់ទៅកុំនិយាយកូននែទៅតាមគេទៅ ក៏ខ្ញុំចុះដើរមកវិញអាពតគេទាញកាំភ្លើងអាការបត់គេណឹងឯងគំរាមខ្ញុំថាកុំឲ្យចុះយួនគេចាប់អារករហើយ ខ្ញុំថាខ្ញុំចុះហៅម៉ែខ្ញុំសិនម៉ែខ្ញុំនៅក្រោមនៅឯគាត់ឡើងលើភ្នំអត់រួចទេក៏ខ្ញុំឡើងរថក្រោះជាមួយយួន ខ្ញុំមកម៉ោង មកម៉ោងជាមួយយួនកាលនោះម៉ែខ្ញុំគាត់នៅចេះលាក់មាសបាន គាត់ចងមាននេះតាមចង្កេះ សំឡុយ ដល់ពេលនេះគាត់និយាយជាមួយយួនថាឥឡូវគាត់សុំជិះមកដល់ម៉ោងគាត់ឲ្យមាស់ ទៅវាយប់ណឹងកំពុងវាយគ្រាំងៗណឹងជិះអារថក្រោះណឹងមកជាមួយយួនមកដល់ម៉ោងយើងនេះ មកដល់ម៉ោងបងប្អូនអត់ទាន់ជុំគ្នាទេ មកតែខ្ញុំកាពៅ អាណាក់ បងខ្ញុំចែង៉ាអត់ទាន់បានមកទេដល់ថាទុកខ្ញុំនៅវត្តម៉ោងគាត់ដើរកាត់ទៅរកបងខ្ញុំមកមួយទៀត ចេញមកក៏មានអីឃើញគោគេព្រលែងមួយគោអាពតវាចិញ្ចឹមនោះឯងដល់ពេលវារត់បែកខ្ញែកចាប់បានមួយណឹងក៏ចាប់ដាក់អង្ករយាយតីដេសាឡុយបានធ្វើជាតីក្របួចសាឡុយធ្វើជាតីបានដាក់អង្ករលើគោណឹងទៅតាមបងមកពីភ្នំស្វាខ្មៅដេក៣យប់បានដើរមកដល់ផ្ទះវិញមកដល់ម៉ោងវិញ អត់មានថាអត់មានបានជុំបងប្អូនទេ គេនៅឯណោះផ្សេងនៅណេះមួយនៅណោះមួយមានដែលបានជុំបងប្អូនបាននិយាយស្អីគ្នាអីអត់ទេមានតែមិត្តនោះឯង មួយកងចេះមួយក្រុមចេះ១២នាក់ចេះ ២ ៣ថ្ងៃបាត់២ទៅ ២ ៣ថ្ងៃបាត់១ទៅ គេហៅទៅជប់លៀងអីគេស៊ីផឹកទៅគេវាយគោវាយជ្រូអីស៊ីចឹងទៅ ស្អែកឡើងបាត់១ បាត់២ ។

ក៖ គេយកទៅសម្លាប់ចោលមែនមីង?

ខ៖ គេយកទៅសម្លាប់ចោល ក្មួយអើយយកទៅសម្លាប់ចោលទៅដល់ឃើញស្រះវា ខ្ញុំឃើញការពិតឃើញស្រះថាជើងឡើងថាហើមឡើងមួយស្រះណឹងឯង ហើមមួយស្រះណឹងឯង អាខ្លះជើងប៉ះទៅអាខ្លះនោះផ្កាប់មុខទៅ ប៉ុន្តែកន្សែងបង់ករអាវអីនៅទាំងអស់វាអត់មានស្រាតធ្វើបាបអីស្រាតទេប៉ុន្តែពេញស្រះណឹងឯង ១ ២ថ្ងៃបាត់១ ១ ២ថ្ងៃបាត់២ មិនដឹងថានេះក្នុងមួយកងចេះ ក្រុុមខ្ញុំចេះសល់តែ៤នាក់ក៏មានទៅធ្វើការចេះសល់៤នាក់ទៅក៏ទៅហៅគេអ្នកណានោះមកចូលជាមួយយើងទៀតទៅ អាមុននោះទៅម៉ាក្រុមខ្ញុំនៅសល់តែខ្ញុំម្នាក់ឯងទេ ២ ៣ថ្ងៃបាត់ ២ ៣ថ្ងៃបាត់ សល់តែខ្ញុំម្នាក់ឯងតែវាអត់យកទៅសម្លាប់ វាអត់យកទៅសម្លាប់ម៉េច ខ្ញុំមកពីស្រះចេះខ្ញុំបេះត្រកួនទៅ ខ្ញុំបេះកំពីងពួយបេះអីទៅខ្ញុំយកទៅដាក់ការដ្ឋាន ខ្ញុំដើរមកចេះគេក៏ដើរមកមុនខ្ញុំចេះខ្ញុំឃើញត្រកួនស្រស់អីចេះខ្ញុំកាច់មកខ្ញុំលីទាំងកងមកដាក់ការដ្ឋាន ដល់ពេលមកដល់មិត្តគេឈរមើលយើងស៊ីបាយចឹង គេខ្ញុំខ្ញុំថាដូចមនុស្សខ្ញុំឧស្សាហ៍ឃើញអីចេះដើរបេះយកមក ដើរបេះយកមកចេះដាក់ការដ្ឋានខ្យងអីគេរើសបានចេះគេបង្កាត់ភ្លើងដាក់ដុតអីទៅខ្ញុំអត់ទេ ដាក់ថ្នក់សាឡុយចេះយកមកដល់ដាក់ការដ្ឋាន យកមកដល់ទៅក៏ស្លរម្ជូរ ស្ងោរអីទៅម្ជូរអីស៊ីទៅចែកគ្នាស៊ីទៅ ចេញមកធ្វើការចេះដើរមកកាត់ចេះឃើញដើមអំពិលផ្លែច្រើនចេះចងក្បិនឡើងបេះ ទាំងថង់ថ្នក់សំឡុយជួនណាសាឡុយយើងណឹងឯងស្លៀកតែខោត្រឹមណឹងឯង ទាញសាឡុយបានស្ពាយអំពិលពាក់ឈៀងមកដល់ចាក់ដាក់ការដ្ឋាន បានថាមកពេកនាអញ្ចឹងបាត់គ្នាៗមកគេថាចុះម៉េចបានបាត់ទៅណាមិនបាត់ទៅណាទេបាត់គេយកទៅសម្លាប់ចោល នៅពេញៗស្រះណឹងឯងណឹងភ្នំស្វាខ្មៅ ចាសបើខ្ញុំនៅឯនៅបាត់ដំបងនៅសាលាតាអនខ្ញុំអត់បានឃើញគេសម្លាប់ផ្ទាល់ភ្នែកទេ នេះខ្ញុំឃើញគេសម្លាប់ផ្ទាល់ភ្នែកខ្ញុំឃើញមែនក្មួយឃើញអត់មានបាញ់មានអីទេកាំភ្លើងវាវាបុក វាបុកកញ្ចឹងករយើងធ្លាក់ចូលស្រះខ្ញុំឃើញជាក់ស្តែងខ្ញុំក្រាបលួចមើលគេ អាណឹងខ្ញុំក្រាបលួចមើលដូចគ្នាខ្ញុំបានបាយបានទឹកមក ហូបចេះទៅខ្សឹបខ្សៀវគ្នាទៅបេះអំពិលមកចេះគេអ្នកទុកខ្ញុំអ្នកបេះយកទៅដាក់ការដ្ឋាន នាំគ្នាចុចអំបិលអីស៊ីជុំគ្នាដល់ពេលវាបាត់ទៅចេះតែសួរថាមិត្តបងអើយបាត់ឈ្មោះនេះឈ្មោះនោះទៅណា អឺមិត្តឯងនេះគេផ្លាស់ទៅនេះទៅនោះតាមការពិតទៅមើលនៅអណ្តូងនៅអណ្តូងណឹងឯងអត់មានដូចថាវាបញ្ជូនទៅណាមកណាម៉ែខ្ញុំមានប្អូនចិញ្ចឹមមួយកូនចិញ្ចឹមមួយ សព្វថ្ងៃទៅនៅអាមេរិកហើយ សព្វថ្ងៃទៅនៅអាមេរិកមួយហើយណឹងកូនចិញ្ចឹមអាពតយកទៅសម្លាប់ចោល សម្លាប់ចូលគ្នានៅក្នុងស្រះណឹងឯងដល់ពេលវាយកទៅ៤ ១០ ២០នាក់ យកទៅ៤ ១០ ២០នាក់ទៅដល់ពេលគាត់ណឹងឈ្មោះបងវ៉ាន់ វាបុកកាំភ្លើងណឹងបុកទៅមុនទៅ ធ្លាក់ផ្កាប់មុខណឹងអត់ទាន់ងាប់ទេអាប៉ុន្មាននាក់ទៀតសង្កត់លើ់គាត់ទាំងអស់ គាត់ដឹកខ្លួនមិត្តទៅអស់រលីងដឹងខ្លួនណាក៏វារមកទាំងយប់មកកន្លែងការដ្ឋាន ថាម៉ែជួយកូនផង ម៉ែថាកូនឯងនៅនេះទៀតងាប់ហើយគេវាយងាប់ហើយកុំឲ្យនៅនេះអី គាត់ដើរទៅគាត់ឲ្យទៅការដ្ឋានគេមួយទៀតបង្វែងដានវាទៅការដ្ឋានចុងភៅណឹងគាត់ជាមួយម៉ែខ្ញុំគាត់ធ្លាប់ស្គាល់ថានៅនេះសិនហើយ ម៉ែក៏ឲ្យលុយឲ្យកាក់អីទៅដេកមានកម្លាំងបាន២ថ្ងៃគេចទៅថៃ ចុះនៅភ្នំស្វាខ្មៅណឹងមានអីឆ្ងាយពីថៃនៅគៀកគ្នាដែរណឹងមិនមែនថាគៀកទេដូថថាយើងគ្រាន់ថាយើងបើយើងដើរវិញទាល់តែ៣ថ្ងៃបានយើងដើរដល់ណាទម្រាំយើងឆ្លងកាត់ពីអាពតណឹងណា យើងដើរទៅវាឃើញវាចេះតែកាក់វាយហើយណាយប់ឡើងបានចេះដើរ យប់ឡើងបានចេញដើរចេះបានចូលទៅដល់ថៃឥឡូវគាត់ទៅនៅអាមេរិកហើយ ចាសបានគេចទៅដល់ថៃទៅនៅអាមេរិចហើយ ណឹងដោយសារអីដោយសារថាខឹង ខឹងថាគាត់មកគាត់ឃើញខ្ញុំគាត់ហៅគាត់មិននិយាយថា មិត្តអូនមិត្តអីអត់មានទេគាត់ថាអូនអើយខំទៅអូនប្រយ័តគេវ៉ៃ ទៅមេខ្ញុំនេះគេលឺថាបងខ្ញុំនេះហៅខ្ញុំអូនដូចថាអូនផ្អែមល្ហែម គេថាយើងនេះចង់សីលធម៌គ្នាចង់ខុសសីលធម៌ ខ្ញុំថាខុសសីលធម៌ម៉េចបើខ្ញុំអត់ចេះអីផងនោះទៅខុសអី ហើយបងខ្ញុំគាត់ទើបតែអាយុ១៦ឆ្នាំគាត់មានចេះអីគាត់ខុសសីលធម៌អី គេថាមិត្តឯងចាំមើលខ្ញុំទៅប្រាប់មេធំហើយថាមិត្តឯងខុសសីលធម៌លឺសូរហៅអូនបង ទៅខ្ញុំថាមានខុសសីលធម៌អី គាត់ថាតើគាត់ថាឲ្យខ្ញុំខំធ្វើការស្ទូងដកអីណឹងគេទៅហើយមានចេះស្ទូងអីខ្ញុំ គេស្ទូងគេញ៉ុតចេះហី ខ្ញុំស្ទូងបត់អាគល់ចេះដាក់ទៅដកតែជើងមកអណ្តែតពេញ ក៏គេហៅឡើងមកគេអ្នកចេះទៅមានអីគេជួយស្ទូងហើយទៅជញ្ជូនតែសំណាបឲ្យគេទៅដែលយើងអត់ចេះជញ្ជូនតែសំណាបទៅឯគេអ្នកចេះនោះស្ទូងទៅបើយយើងស្ទូងដកតែជើងមកអណ្តែតអស់មានធ្វើអីកើត មានធ្វើអកើតទេអឺជម្លៀសចេញពីសាលាតាអនទៅនោភ្នំស្វាខ្មៅអត់មានបានជម្លៀសទៅណាទេអាពតមកដល់ភ្លាម អាពតណឹងមិនដឹងមេអាពតណឹងមិនដឹងគេមកពីណាទេគេមានឡានដំរីទឹកមក២ ដំរីទឹកមក២ពួកខ្ញុំដេកលឺសូរឆ្កែចចក ងាប់គ្នាដុតសម្រាមក្រោមផ្ទះលឺសូរឆ្កែចចកខ្ញុំខ្លាចខ្មោច លឺសូរឆ្នែកចចកយំខ្្ុំ ដើរទៅហៅមិត្តបង មិត្តបងអើយឆ្កែចចកយំអត់ដែលលឺសូរសោះចចកយំណឹងមិនដឹងមកពីណាទេទៅមិត្តបងថាកុំធ្វើមាត់នែឆ្កែចចកនេះវាបាក់មកពីលើភ្នំព្រោះអីយកឡានទៅដាក់លើភ្នំណឹងឆ្កែចចកផ្អើល នែមិនមែនទេដល់ពេលខ្ញុំនេះ មិត្តវ៉នណឹងគាត់ចេញទៅដល់នេះចេញទៅជុះអាចម៍ខាងក្រោយនេះគាត់ឃើញឆ្កែចចកលូនមានឆ្កែចចកណាយួន វាលូនមកអាក្រោយកន្លែងយើងដេកណឹងឯងគាត់តែខ្ញុំស្រែកថាឆ្កែចចកមកដល់ក្រោមផ្ទះយើងហើយដល់ពេលវាចាប់បានយួន២នាក់វាពាក់មួកដែក ចាប់បាន២នាក់ដល់មានអីវាវះឲ្យយើងឃើញ វាវះឲ្យយើងឃើញវាវះទាំងភ្នែកស្រស់ណឹងឯង ទាញតែអាកាំបិតជំពុះទុងវាបានប៉ុណ្ណេះវាចាប់វះឲ្យយើងមើលភ្លាម យួន ណឹងវាវះនៅភ្នំណឹងឯងវាចងនៅកាំជណ្តើណឹងឯងវាវះឲ្យយើងឃើញ កូនចៅទាំងអស់ប្រជាជនទាំងអស់មើលឃើញវាទាំងអស់ ចាប់ពីម៉ោង៦ចុះងើបហើយវាដើរដាស់ហើយវាដើរទាត់ បើមិនទាត់ទេវាវាយជួង វាអត់មានឲ្យថាឲ្យយើងនេះឲ្យបានស្រួលអីអត់ទេ មានអីទៀតក្មួយប៉ុណ្ណឹងុឯង។

ក៖ ចុះកាលណឹងអ្នកមីងជម្លៀសពីសៀមរាបទៅបាត់ដំបងម៉ង ឬក៏ម៉េចដែរអ្នកមីង?

ខ៖ ខ្ញុំរត់ ចាសខ្ញុំរត់ កាលនៅពីកំពង់ភ្លុកខ្ញុំរត់ពីកំពង់ភ្លុកទៅនៅបាត់ដំបង ចាសទៅនៅបាត់ដំបងនៅផ្ទះម៉ែខ្ញុំគាត់បានប្តី២ ចាសគាត់ទិញផ្ទះនៅបាត់ដំបងមួយគាត់នៅកំពង់ភ្លុកគាត់ទិញត្រីយកទៅលក់បាត់ដំបង ដល់ពេលរត់ពីកំពង់ភ្លុកទៅនៅបាត់ដំបង ដល់រត់ពីបាត់ដំបងគេជម្លៀសទៅនៅសាលាតាអនដល់ពេលសាលាតាអននេះ គេកាលនេះគាត់មានឡានមានអីណឹងក៏ឥវ៉ានយើងដាក់ឡានដាក់អីទៅ ទៅនៅសាលាតាអនដល់ពេលនៅសាលាតាអននោះបានប្រហែល៧ ៨ខែ ១ឆ្នាំ បានវាជម្លៀសណឹងទៅភ្នំស្វាខ្មៅណឹងនៅជាប់ណឹងឯងអត់មានទៅណាទៀតទេ នៅជាប់នៅជាប់និងភូមិណឹងឯង អត់មានបានជម្លៀសទៅអូតាប៉ោង អូអីណាអត់បានទៅទេអូតាប៉ោងណឹងខ្ញុំទៅបានដេកបាន២យប់ចេះយើងមកវិញយើងអត់បាននៅជាប់ដូចថានៅរាល់ថ្ងៃប្រចាំការរាល់ថ្ងៃអត់ទេ នៅបាន២យប់ដូចថាវាបញ្ចូនយើងទៅជួយច្រូតគេចេះ ច្រូតហើយអស់ស្រូវមកវិញ ទៅណឹងបោកកណ្តាប់វិញរលួយអស់ហើយបោកកណ្តាប់ ដល់ជញ្ជូនស្រូវមកយើងមិនដាក់ឈើប៉ុននេះ បោកចាស បោកមួយយប់ៗម៉ោង១១បានចូលដេក ម៉ោង៧ចេញធ្វើការ ម៉ោង១២ឡើងស៊ីបាយ ម៉ោង៥ចេញមកស៊ីបាយហើយបោកកណ្តាប់ណឹងទៀតម៉ោង១១បានបានចូលដេក ចូលដាក់ទៅទម្រាំបានចូលដេកវាដើរគំរាមយើងរំពាត់វាដើរវាយយើងឲ្យយើងសំងំដេកចុះស៊ីបាយអត់ឆ្អែតសំងំដេកម៉េចកើត មិនជ្រួលច្របល់ ជ្រួលច្របល់គិតថាលួចស្រូវគេនាំគ្នាលួចស្រូវគេណឹង ដាក់ហោប៉ោអាវម្នាក់មួយកំប៉ៅៗណឹងដាក់ដាំបាយដាំបាយស្រូវណា ដាក់ទឹកបានដាក់ក្នុងកំសៀវកប់ក្នុងដី កប់ដីដុតភ្លើងលើ ដុតភ្លើងលើណា កប់ដីដុតភ្លើងលើណឹងកុំឲ្យដាក់កំសៀវដាក់អីគេឃើញ កប់ដាក់ដីចេះដាក់ភ្លើងពីលើដូចយើងដុតអុសមូ៉ស ដុតអុសម៉ូស បោកស្រូវណឹងបានលួចស្រួវគេក្នុងមួយយប់ចេះ២កំប៉ៅ ២កំប៉ៅណឹងលួចដាំបាយ ដាំបាយហូប។

ក៖ ចុះបើលួចចឹងគេឃើញម៉េចដែរអ្នកមីង៊

ខ៖ ឃើញគេវាយចោល ប៉ុនដាំបាយចាំមើលខ្ញុំដាំបាយទាំងស្រូវចឹងណា ដាំបាយដាក់ក្នុងកំសៀវចឹងខ្ញុំដុតចុះគល់អុសច្រើន ដាក់គរៗដុតឡើងមួយបំណូកចេះដល់ពេលសុះអស់អីហើយពេលដឹងថាម៉ោង៥វាដើរមកមើលយើងហី យើងអត់ទាន់នេះទេយើងធ្វើទៅអង្គុយនោមអង្គុយអីទៅឆ្កឹស ឆ្កឹសកំសៀវ ឆ្កឹសកំសៀវនោះឯង ស៊ីទាំងស្រូវនោះឯង អត់មានស៊ីនិងបាននេះទេណាអត់មានបានទៅធ្វើអីស៊ីទាំងស្រូវណឹងឯង ស៊ីទាំងអាសំបកស្រូវណឹងណាស៊ីទាំងអស់ បានថក្រពះខ្ញុំសព្វថ្ងៃបើសិនណាងាប់អាណឹងឯងងាប់អាស្រូវអង្គាមណឹងឯងដែលយើងស៊ីពីនោះមក កន្ទក់ ស៊ីកន្ទក់អាកន្ទក់គេកិនស្រូវគេមិនបោះការ៉ុងដាក់ប៉ាវនាំគ្នាលួចស៊ីអាណឹងឯង មកដល់ចេះខ្ញុំអកហើយខ្ញុំឈ្លក់ម្តងៗចង់ងាប់ឈ្លក់ឡើងបញ្ឈរភ្នែកឈ្លក់កន្ទក់មកដល់អាកន្ទក់គេកិនថ្មីៗលាយក្បាលអង្កាមតិចៗក៏ចាប់អកផ្អែមលេងណាស់អី ចុះមាននេះឯណាឃ្លានឆ្ងាញ់ហើ់យ ឃ្លានឆ្ងាញ់ហើយផ្អែមណាស់ស៊ីអាកន្ទក់ណឹងឯងជំនួយបាយ មានបាយអីចាស។

ក៖ ចុះម្តាយអ្នកមីងមានឈ្មោះអ្វីដែរអ្នកមីង?

ខ៖ ម៉ាក់ខ្ញុំនែនៅ ហាង។

ក៖ ចុះឪពុកវិញឈ្មោះអ្វីដែរអ្នកមីង?

ខ៖ ឪពុកខ្ញុំស្លាប់នៅ៧០ ស្លាប់នៅនេះឯងស្លាប់នៅទន្លេយើងណឹងឯងគេសម្លាប់។

ក៖ ប៉ុន្តែគាត់ឈ្មោះអ្វីដែរអ្នកមីង?

ខ៖ ឈ្មោះស៊ិន ស្អីអូម៉ារ៉ាស៊ុន គាត់អារ៉ាប់ ប៉ាខ្ញុំឈ្មោះស៊ិន ឪគាត់ឈ្មោះអ៊ុំម៉ារ៉ា ចាស អ៊ុំម៉ារ៉ា ស៊ិន។

ក៖ ចុះពួកគាត់ទាំងពីរអ្នកណឹងមានស្រុកកំណើតនៅកំពង់ភ្លុកណឹងមែនអ្នកមីង?

ខ៖ ម៉ែខ្ញុំស្រុកកំណើតនៅកំពង់ភ្លុក។

ក៖ ចុះឪពុកវិញ?

ខ៖ ប៉ាខ្ញុំនៅអារ៉ាប់ ដល់ពេលគាត់មកធ្វើស្ពានជ្រោយចង្វារ ប៉ាខ្ញុំមកធ្វើស្ពានជ្រោយចង្វារយើងនេះ កាលណឹងគេជួយពួកអារ៉ាប់មកធ្វើស្ពានដល់ពេលធ្វើស្ពានជ្រោយចង្វារហើយចប់ទៅក៏គាត់នេះមកលេងសៀមរាបយើងណឹងឯង មកលេងទៅក៏ពួកម៉ាក់គាត់មានអ្នកកំពង់ភ្លុកទៅធ្វើស្ពាននោះឯង ទៅក៏គាត់ទាក់ទងទៅក៏មកលេងកំពង់ភ្លុកណឹងឯង ទៅក៏គាត់ឃើញម៉ែខ្ញុំក៏គាត់ស្រលាញ់ក៏ការនៅនោះឯងការនៅកំពង់ភ្លុក ការបាន២ឆ្នាំបានទៅស្រុកអារ៉ាប់ គាត់បានទៅស្រុកអារ៉ាប់តើម៉ែខ្ញុំ បានកូន៣ បងសាន់ បងសេន ចែង៉ា ទៅអារ៉ាប់បានទៅអារ៉ាប់។

ក៖ ចុះម្តាយអ្នកមីងគាត់ជាមនុស្សបែបណាដែរអ្នកមីង? គាត់កាច ឬក៏ស្លូតដែរ?

ខ៖ ទេម៉ែខ្ញុំស្លូតទេ ស្លូតណាស់អ្នកស្រុកនេះស្រលាញ់គាត់ទាំងអស់លឺថាគាត់ថាងាប់ ងាប់នៅបាត់ដំបងគេស្តាយគ្រប់តែគ្នា គាត់ស្លូតណាស់ គាត់មិនដែលចេះហៅអ្នកណាង៉ែង ហ្អែងទេ តែនាងប៉ុន្មានក៏នាងដែរ គេស្រលាញ់គាត់ណាស់។

ក៖ ចុះកាលគាត់នៅរស់ណឹងគាត់ប្រកបការងារអ្វីដែរដើម្បីចិញ្ចឹមជីវិត?

ខ៖ ចិញ្ចឹមជីវិតណឹងចេញពីវៀតណាមមកណឹងចៀមកំពឹស អាំងសាច់គោ អាំងសាច់មាន់អីចឹងលក់តាមកប៉ាល់ ហើយដល់ពេលដូចថាដល់ខែត្រីចេះខែប្រាំងចេះពុះត្រីពុះអីចឹង ទៅលក់នៅភ្នំពេញទៅលក់នៅបាត់ដំបង គាត់មិនដែលដាក់ដៃទេគាត់មិនដែលទំនេរទេ។

ក៖ ចុះឪពុកអ្នកមីងគាត់ធ្វើ់ការងារអីដែរអ្នកមីង?

ខ៖ ប៉ាខ្ញុំកាលពីដែលគាត់បានម៉ាក់ខ្ញុំនេះគាត់ធ្វើឡូលេខ៤ ឡូលេខ៤ណា។

ក៖ អ្វីដែរឡូលេខ៤ណឹងអ្នកមីង?

ខ៖ ធ្វើថៅកែឡូលេខ៤ត្រីនេះអាត្រីមោង ត្រីគេធ្វើឡូនេះណា ចាសធ្វើឡូលេខ៤ដល់ពេលគាត់ ធ្វើឡូលេខ៤ខាតទៅគាត់ទៅក្រុមហ៊ុនកាប់គោនៅសៀមរាបក្រុមហ៊ុនជាមួយចាមណា ដល់ពេលក្រុមហ៊ុនទៅគាត់នេះនឹកឃើញថាកូនអត់ឲ្យស៊ីសាច់ជ្រូកក៏គាត់ណឹងហៅនេះឯងទៅនៅសៀមរាបជាមួយជុំបងប្អូនចាមទាំងអស់ទៅម៉ែខ្ញុំគាត់ថាគាត់មិនទៅទេគាត់ទៅនៅជាមួយចាម កូនសុទ្ធតែខ្មែរកូនទៅនៅជាមួយចាមខ្លាចកូនវាទៅរៀនទៅវប៉ះពាល់សាច់ជ្រូកទៅមិនកើតទេ វាមិនដែលថាអត់ទេថាទៅសាលារៀនហើយទោះបីដុតនំប៉ាខ្ញុំពេលយប់ឡើងចេះគាត់ដុតនំបុ័ង ដុតនំបុ័ងព្រឹកឡើងចេះគាត់បបរឲ្យកូនទៅរៀនមកវិញចេះគាត់ហិតមាត់បើអ្នកណាហូបសាច់ជ្រូក គាត់ដាក់ពិន័យគាត់វាយ មកពីសាលារៀនចេះដឹងគាត់ហិតមាត់ទាំងអស់ អ្នកណាហូបសាច់ជ្រូកអីចេះគាត់ដឹង គាត់ហិតមាត់។

ក៖ បាទ។

ខ៖ ប៉ាខ្ញុំ វៀតណាមសម្លាប់គាត់ឆ្នាំ៧០គត់នៅទន្លេនេះ ពួូកម៉ាក់ហៅទៅលេងទន្លេទៅវាយមោង វាយមោងទៅយកត្រីហូប ដល់ពេលគាត់កំពង់ដល់ថ្ងៃសុក្រ ថ្ងៃសុក្រគេថ្វាយបង្គំព្រះ ថ្វាយបង្គំព្រះទៅក៏ប៉ាខ្ញុំថា ថ្ងៃនេះថ្ងៃសុក្រអញត្រូវកាថ្វាយបង្គំព្រះគេថាទៅៗបងបងឯងថ្វាយអីថ្វាយទៅខ្ញុំអត់វាយខ្លួនខ្ញុំតើ ដល់ពេលគាត់ថ្វាយបង្គំព្រះទៅគេគេហៅយើងជួយទម្លាក់មោង ហៅទៅគាត់ចុះថ្វាយបង្គំព្រះធ្វើម៉េចបានងាកមកមើលអីចាំតែទទួលព្រះដល់ពេលវាខឹងវាដាក់កញ្ចឹងករធ្លាក់ទឹកក៏វាដាក់ យកចំរឹងបានគៀបដាក់និងបាតទឹកណឹងឯងអត់ឲ្យខ្មោចណឹងចេញមកទេ ទៅគាត់ខ្មោចគាត់ងាប់ហើយគាត់មកប្រាប់ម៉ាក់ខ្ញុំកំពង់តែថ្វាយបង្គំព្រះណឹង ដាក់ខ្លួនមួយភ្លែតគាត់ឆ្លងថាចេះនែអ្នកឯងដឹងអត់គេសម្លាប់ខ្ញុំហើយខ្ញុំងាប់ហើយ នែទៅរកខ្ញុំផងគេវាយខ្ញុំចងគៀបនៅនិងទឹក ដល់ពេលគេម្ចាស់ណឹងមកគេថា ម៉ារៀមៗហ្អែងទៅចាប់ត្រីទៅ អារូសេនគេផ្ញើនែត្រីកន្ទប់ខ្លះមក៤ ៥ ដល់ពេលបងខ្ញុំបងសាន់នេះចុះទៅមើលត្រីកន្ទប់ណឹងមានត្រីកន្ទប់ណាទៅដល់ឈាមប៉ុនៗនេះ ឈាមដុំប៉ុននេះទៅក៏ម៉ាក់ខ្ញុំសួរថាអាចនឈាមនេះឈាមអីគេថាឈាមនេះឈាមវាយត្រីឆ្តោរទេ ចុះប្តីអញទៅណាគេថាគាត់ឲ្យនៅទូកមួយទៀតមិនទាន់សារមោងអស់ ដល់ពេលមិនទាន់សារមោងអស់ទេប្តីអញមកពន្យល់សប់ថាអញងាប់ហើយ ងាអញងាប់ហើយថាគេវ៉ៃអញទម្លាក់ទឹកហើយ គេថាកុំជឿនោះបើិមិនជឿទៅមើលដល់ពេលកាលណឹងមេក្រុុមអុី គាត់អ្នកធ្វើមេភូមិនៅយើងភ្នំក្រោមនេះគាត់នៅភ្នំក្រោមនេះ ក៏នាំគ្នាទៅមើលក៏ហៅប៉េអឹមអីទៅមើលទៅរកខ្មោចអត់ឃើញទេ ទាល់តែម៉ែខ្ញុំទៅបានរកខ្មោចឃើញ ក៏ដាក់មួយកូនទូកយកទៅកប់នៅវត្តនេះ មានយកទៅវិហារចាមណាទាន់បើស្អុលផ្អើលពេញភូមិ កប់នៅក្បាលជ្រោយយើងនេះ។

ក៖ ចុះអ្នកមីងនៅចាំឈ្មោះជីដូនជីតាខាងម្តាយបានទេអ្នកមីង?

ខ៖ យាយខ្ញុំឈ្មោះយាយនៅ តា មើលយាយនៅ តា យាយខ្ញុំ១០២ឆ្នាំអាពតអុកងាប់គាត់ពីដើមគាត់ធ្វើអ្នកកំពង់ភ្លុកឆ្នបគាត់ទាំងអស់ដល់ពេលពីអាពតមកនេះគេឲ្យគាត់ដើរគាត់ដើរអត់រួចទេដូចថាដើរគេឲ្យបោះជំហានវែងៗ គាត់ដើរគាត់ធ្វើចុះគាត់កោងៗដើរយឺតៗវាលក់អុកណាលើកអុកទាល់តែងាប់ លើកអុកហើយបង កាលណឹងកូនបងប្អូនក្មួយអីណឹងឃើញទាំងអស់យំទៅយកទៅនេះវាមានយកឲ្យទៅកប់ឯណា វាអត់ឲ្យយកទៅកប់ទេវាឲ្យយកទៅបោះចោកនៅស្រះទៅ បោះចោលដូចឆ្កែយើងងាប់យើងយកទៅបោះចោលនៅស្រះណឹងណា ទៅបងប្អូនណឹងយប់ឡាននាំគ្នាយកមែកឈើទៅស្រះខ្លាចសត្វស៊ី មើលយាយឈ្មោះយាយអឹម តាសុខ។

ក៖ ចុះយាយតាខាងឪពុកវិញអ្នកមីងស្គាល់ទេ?

ខ៖ អត់ស្គាល់ ព្រោះអីខ្ញុំកើតមកឪពុកស្លាប់បាត់ហើយ មិនមែនថាកើតមកឪពុកស្លាប់ទេ ឪពុកស្លាប់ណឹងដូចចេះដឹងដែរប៉ុណ្ណេះឯង កាពៅបាននៅង៉ា ខ្ញុំនៅតូចធំដែរដឹងក្តីដែរ ដឹងថាឪពុកងាប់ចេះស្រែកយំដែរ។

ក៖ ចុះអ្នកមីងមានបងប្អូនឬក៏សាច់ញាតិដែលរស់នៅក្រៅប្រទេសអត់ទេអ្នកមីង?

ខ៖ មានតែកូនចិញ្ចឹមមួយដល់ពេលគេឲ្យកាលណឹងខ្ញុំទៅស្រុកនោះគេឲ្យលេខផ្ទះគេ អាលេខផ្ទះគេណឹងក្រដាសអីគេណឹងបើថាដូចថាយើងចង់អីតេអីទៅគេចឹងគេឲ្យពីដើមមុនយើងអត់មានលេខអីតេ គេមិនទាន់មានលេខតេអីទេទើបតែឥឡូវទេ ដល់ពេលកាលម៉ែខ្ញុំងាប់នេះ គាត់មកបងម៉ែឪគាត់នៅនែនៅថ្មគោលថា អឺកុលាបអើយបងឯងអាភ្នំមកង៉ែងមិនទៅ កាតឿនោះឯងមកប្រាប់ថា អាភ្នំមកមកផ្ទះយាយហយង៉ែងមិនទៅ ខ្ញុំថាបើគេចេះមក កាលពីអាពតម៉ែខ្ញុំដោះមាសឲ្យគេចទៅដល់ថៃបើគេចេះមករកគេរកហើយ គេឲ្យលេខផ្ទះង៉ែងអីង៉ែងទៅណាចុះខ្ញុំថាលិចផែនោះ លិចផែនោះអស់ឥវ៉ាន់ពីផ្ទះនោះមិនឃើញទេអស់ឡើងរើផ្ទះមកនៅលើគោកហើយនោះ នៅមួយណឹងទោះបីនៅក៏គេខាងក្រុមគ្រួសារម៉ែឪគេខាងនោះគេយកទៅអស់ ចាសចំណែកយើងនេះពេលគេមកគេអត់មានមករកយើងទេ ដល់គេឆ្លើយថាមានក៏គេមិនមករកយើង នែពីត្រឹមថ្មគោល ខ្មាយរមាស ល្មមសៀមរាបប៉ុណ្ណឹងជិះឡានប៉ុន្មានម៉ោង ណឹងអាចគេមកកើតទេគេមកធ្វើបុណ្យខ្មោចម៉ែគេតាគេជីដូនជីតាគេក៏គេចេះចឹងក៏គេមកយើងហើយគេមិនបានមកយើងផងហើយឲ្យយើងទៅរកគេម៉េច។

ក៖ ចុះស្វាមីអ្នកមីងមានឈ្មោះអ្វីដែរអ្នកមីង?

ខ៖ ឈ្មោះគី គឿន។

ក៖ ចុះអ្នកមីងបានរៀបអាពាហ៍ពិពាហ៍ជាមួយស្វាមីណឹងប៉ុន្មានឆ្នាំហើយ?

ខ៖ ខ្ញុំរៀបការនែមីក្រាញ់នោះ។

ក៖ ចុះកូនអ្នកមីងអាយុប៉ុន្មានហើយកូនបងគេ?

ខ៖ កូនបងគេឆ្នាំកោរ ៣០ជាងហើយណា។

ក៖ បាទចឹងរៀបការប្រហែលជា៣០ឆ្នាំជាងហើយ?

ខ៖ អេ ខ្ញុំរៀបការ៣០មើលកូនខ្ញុំអាឆ្នាំកោរនោះចូល៣៧ ៣៦ ៣៧ហើយ អាកោរនោះណាចុះមីធឿននៅរស់៣៥ហើយ ៣ឆ្នាំ១។

ក៖ ចុះអាពាហ៍ពិពាហ៍ណឹងត្រូវបានរៀបចំឡើងដោយឪពុកម្តាយ ឬរៀបចំឡើងដោយចិត្តខ្លួនឯងដែរ?

ខ៖ អត់ទេឪពុកម្តាយ មិនទាន់ចេះស្រលាញ់ផង។

ក៖ ចុះអ្នកមីងអាចប្រាប់បានទេថាស្គាល់គ្នាជាមួយស្វាមីដោយរបៀបណាដែរ?

ខ៖ អូ! ស្គាល់គ្នាកាលនៅទួលប្រាសាទ ខ្ញុំចេញមកពីថៃខ្ញុំចេញមកពីថៃជាមួយបងប្អូនចេញមកទៅខ្ញុំនោះមានគូរដណ្តឹងនៅថៃហើយទៅម៉ែខ្ញុំណឹងក៏ហៅមកលេង ហៅមកលេងក៏ជិះកង់មីគីណឹងឯងនាំគ្នាមកអត់មាននេះទេណាមកពីនិមិត្តណាជិះកង់មីគីមកទៅ ក៏ផ្ទះខ្ញុំនៅទួលប្រាសាទណឹងឯងពុះត្រីពុះអីក៏ទិញត្រីវៀតណាមពុះគេក៏ថានេះគេឃើញខ្ញុំ ខ្ញុំឡើងហាលត្រីលើដំបូល គេស្រែកហៅចេះ អូនអើយអូនចង់ហូបត្រីអីខ្ញុំនេះក៏និយាយលេងចង់ហូបត្រីឆ្តោរ ដល់ពេលគេមិនបង់បានត្រីឆ្តោរគេបង់បានត្រីសន្តាយ ដល់បានត្រីសន្តាយដល់យកមកដល់គេកាត់ពាក់កណ្តាលខ្លួននោះឯងគេយកមកឲ្យខ្ញុំកន្ទូយគេយកទៅឲ្យពូគេ ចេះដល់ពេលរំលងបានប្រហែលខ្ញុំនៅបានកន្លះខែខ្ញុំថាខ្ញុំទៅថៃវិញហើយ ម៉ែខ្ញុំថាកុំទៅអីកូនជួយហាលត្រីហាលអីទៅ ទៅបាត់ដំបងកូនឯងទៅភ្នំពេញម៉ែទៅបាត់ដំបងថាចេះខ្ញុំថាចឹង ខ្ញុំទៅភ្នំពេញមិនសូវហ៊ានជិះទេម៉ែអើយខ្ញុំខ្លាចទឹកណាស់ខ្លាចកប៉ាល់ទឹកណាស់ ខ្លាចក្រឡាប់ភីញទៅងាប់ទាំងអស់គ្នាខ្ញុំថាចឹង ទេកូនកូនឯងទៅក៏គាត់ណឹង គាត់ណឹងអត់មានម៉ែមានឪទេគាត់នៅជាមួយពូទេ ទៅក៏គាត់ណឹងសួរថាប្រសិនបើសួរម៉ែខ្ញុំ ហៅម៉ែបើខ្ញុំចូលសួរអូនម៉ែឯងឲ្យអត់ ម៉ែខ្ញុំថាដឹងចាំសួរខ្លួនវាសិន បើសិនស្រលាញ់អញឲ្យថាចេះ ប៉ុន្តែខ្ញុំថាអើយដឹងស្រលាញ់ប្តីម៉េចទេ ស្រលាញ់យកធ្វើអីម៉ែ ស្រលាញ់ទៅគេរកស៊ីចិញ្ចឹមកុំឲ្យកូនឯងទៅរកស៊ីខ្លួនឯង ចឹងមានឯងឲ្យខ្ញុំទៅគេចុះខ្ញុំមានគូរដណ្តឹងហើយតើគេស្រលា់ខ្ញុំនៅណោះ គេធានាធ្វើអីៗឲ្យខ្ញុំហើយតើម៉េចម៉ែឯងខ្ញុំអត់យកទេ ទៅគាត់ថាយកទៅកូនអើយកូនឯងយកប្តីឆ្ងាយវាអត់នេះទេ កូនឯងយកប្តីអ្នកស្រុកឃើញមុខយើងយកទៅ ណឹងហើយម៉ែយកក៏យកទៅម៉ែអើយក៏គេកាលណឹង គាត់អត់មានម៉ែមានឪណឹងក៏គាត់រកបានក៏គាត់ទៅប្រកៃទៅរាយមោងទៅអីចឹងទៅក៏បានលុយមកប្រគល់ឲ្យយើងកាលណឹងមាសចាសនែ ៩ម៉ឺនមួយជី តែគាត់ណឹងបានលុយច្រើនណាស់យកមកឲ្យ រាយមោងបានលុយមកចេះយកមកឲ្យយើងទុកបានលុយមកចេះទុក ទៅហៅតុការគេកាលណឹងអត់មានបាស នៅយើងនេះអត់មានបាសមានមេក្រូអីទេ បាសមេក្រូទៅជួយសៀមរាបដាក់រទេះសេះមកដល់ពេលផារ៉េតនេះគេការគេស៊ីអីហើយក៏ខ្ញុំនេះសាងបាស សាងអីគេមកណឹងឯង កាលណឹងអត់មានរោងមានអីទេបោះរាងបោះបង្គោល ស៊ីកន្ទេលយើងណឹងឯង បោះបង្គោលហើយភ្ញៀវនោះអ៊ុំទូកមកស៊ី។

ក៖ ចុះអ្នកមីងហេតុអីក៏ជ្រើសរើសរៀបការជាមួយស្វាមីដែរ?

ខ៖ នឹកឃើញគាត់ប៉ុនរក គាត់ប៉ុនរកគាត់អត់ដែលចេះឈប់គាត់អត់ដែលចេះខ្ជិលទេ គាត់បិុនណាស់ គាត់ស៊ីតែបាយហើយៗគាត់ចេញរកទៀតហើយ ហើយអត់ឲ្យប្រពន្ធកូនពិបាកទេ រឿងស្ករ ប៊ីចេង អំបិល អង្ករអីអត់ពិបាកទេគាត់លក់ត្រីបានមកគាត់ទិញស្រេចពីផ្សារហើយស្រេច អត់មានពិបាកទេអត់ឲ្យយើងពិបាកធ្វើអីៗអត់ទេគាត់ថាមើលតែកូនដាំបាយស៊ី គាត់មកដល់កន្ទុយចង្ក្រានខ្វះអង្ករ ខ្វះប៊ីចេង ស្ករចេះគាត់ទិញមកស្រេច អង្ករអីទិញមកស្រេចឲ្យតែគាត់លក់ត្រីបាន ហើយគាត់អត់ឲ្យយើងពិបាកទេ។

ក៖ ចុះអ្នកមីងចេះអាននិងចេះសរសេរអក្សរខ្មែរទេអ្នកមីង?

ខ៖ អត់ចេះទេ។

ក៖ ចុះអ្នកមីងបានទៅរៀនទេកាលណឹង?

ខ៖ អត់បានរៀនទេ រៀនកាលអាពត។

ក៖ កាលសម័យប៉ុល ពតណឹងបានរៀនដែរ?

ខ៖ បានរៀនដែរ បានរៀនប្រហែលកន្លះខែ បានរៀនណឹងគេវាយដៃឡើងហើមអស់។

ក៖ ខ្ញុំអ្នកមីងថាទៅថៃណឹង អ្នកមីងចេះថៃទេអ្នកមីង?

ខ៖ កាលណឹងយើងមានចេះអី នែយើងមិនមែនចូលទៅដល់ថៃស៊ុបណាយើងទិញឯខ្មែរ ចាសខ្មែរយើងគេចូលយកពីថៃមកយើងទិញពីខ្មែរតចេះ។

ក៖ ចុះអ្នកមីងមានមិត្តភិក្តដែលស្និតស្នាលធំធាត់មកជាមួយគ្នាដល់ឥឡូវមានអត់ទេអ្នកមីង?

ខ៖ អត់មានទេបែកគ្នាអស់ហើយ បែកគ្នាអស់ហើយអត់មានអ្នកណាទេ។

ក៖ ចុះអ្នកមីងតាំងពីក្មេងដល់ឥឡូវតើអ្នកមីងធ្លាប់ប្រកបការងារអ្វីខ្លះដែរដើម្បីចិញ្ចឹមជីវិត និងគ្រួសារដែរមីង?

ខ៖ រាយមោង ដាក់បរ តែសព្វថ្ងៃអត់មានបានធ្វើអីទេចិញ្ចឹមចៅ កូនចៅគេទៅធ្វើការនៅមើលចៅ កូនគេទៅពុះត្រីទៅទៅបកកំពឹសទៅទុកកូនឲ្យយើងមើល។

ក៖ ចុះអ្នកមីងអត់ធ្លាប់ប្រកបអាជីវកម្មលក្ខណៈគ្រួសារដូចជាចិញ្ចឹមគោ ចិញ្ចឹមជ្រូក ចិញ្ចឹមមាន់អីអត់ធ្លាប់ទេ?

ខ៖ អត់មានទេក្មួយ ចិញ្ចឹមតែមាន់។

ក៖ ចុះអ្នកមីងអាចប្រាប់បន្តិចបានទេក្នុងជីវិតអ្នកមីងពេលណាដែលពេលអ្នកមីងសប្បាយចិត្តជាងគេបំផុតក្នុងជីវិតដែរអ្នកមីង?

ខ៖ ដូចថាគ្មានពេលអីដូចថាសប្បាយទេក្មួយខ្ញុំគ្មានពេលអីសប្បាយទេ បើថាចេញទៅចេះគេសប្បាយ សប្បាយនិងគេទៅមកផ្ទះទុក្ខវិញទៅ មានពេលអីដែលដើរសប្បាយនិងគេអីគ្មានទេ ក្រោយពីប្តីដើមខ្ញុំនេះលែងគ្នាទៅខ្ញុំនៅអាយុ៣៦ ខ្ញុំដឹងលៀសដឹកអីទៅភ្នំពេញអីទៅសប្បាយនិងគេទៅហើយចូលផ្ទះទុក្ខវិញ ចុះបើកូននៅទុកលើយើងទាំងអស់ ខ្ញុំលែងប្តីខ្ញុំនេះអានេះនៅក្នុងពោះ៣ខែ នៅក្នុងពោះ៣ខែ បន្ទុកលើយើងទាំងអស់ហើយយើងមិនត្រូវទៅរកស៊ីកូន៧នៅលើយើង បើយើងមិនទៅរកស៊ីបានអីឲ្យកូនស៊ី កូនខ្ញុំនេះដាក់នៅផ្ញើរបងខ្ញុំដាក់រាគអាចម៍ច្វាចៗ។

ក៖ ចុះអ្នកមីងនិយាយប្រាប់មិញណឹងស្វាមីមុន ឬក៏ស្វាមីក្រោយអ្នកមីង?

ខ៖ ស្វាមីមុន ស្វាមីមុននោះគេតាមបងគេ គេតាមបងគេទៅ បងគេនេះឲ្យសុំខ្ញុំនេះបែកចេះគេថាខ្ញុំនេះឲ្យលុយ គេមើលក្មួយ លុយ១០ម៉ឺុនកូន៧ណា អាណាអង្ករស៊ី អាណាកូនរៀន អាណាម្ហូបស៊ី ស៊ីគ្រប់ដែរហា លុយ១០ម៉ឺនអង្ករមួយបេ ហើយក្នុងមួយខែគេកំណត់ឲ្យយើងប៉ុណ្ណឹងហើយយើងស៊ីគ្រប់អត់ បើយើងមិនចេញរកខ្លួនយើង ដល់ពេលចេញរកទៅគេថាយើងមានណេះមានណោះមានអីមានណាណី បើយើងមិនរកស៊ីខ្លួនយើងម៉េចបានអីស៊ី ឥឡូវ១០ម៉ឺនកូន៧នាក់កូនរៀន ក្មួយឯងគិតមើលហើយមានកូនអីធំៗកាលបែកពីប្តី អានេះនៅក្នុងពោះ៣ខែ មីស្រីខ្ញុំមីបន្ទាប់អានេះទើបតែបានជាងមួយឆ្នាំ ហើយឲ្យខ្ញុំទៅរកអីបើខ្ញុំមិនចេញរកខ្លួនយើងបើគេមានស្រីហើយ យើងទៅជួបគេគេកំពុងដេកអោបស្រីដល់ពេលយើងថាទៅរកប្រមាថវាយ មានគេសុំយើងបែកយើងមិនថាបែក មានទូកមួយទូកលក់បាន៦ជី គេចែកកូនគេម្នាក់មួយជីៗ ខ្ញុំសម្រេចលក់ទៅចែកកូនចុះ គេក៏អត់ចង់បានខ្ញុំក៏អត់ចង់បានដែរចែកកូនចុះ ប៉ុន្តែកូនវាសុំយកកូនទៅទាំងអស់ យកទៅបានប្រហែលកន្លះខែ កូនមកនៅលើខ្ញុំទាំងអស់វិញ ព្រោះកូនខ្ញុំអាងាប់នេះមកនៅលើខ្ញុំទាំងអស់ វានឹកឃើញថាចុះវាធំដឹងក្តីហើយវាថា បើកភ្នែកឡើងឃើញតែប៉ាអោបគេ មុខម៉ែដេកយំនៅឯផ្ទះ ដេកយំម៉េចដេកយំថាយើងភ័យ ខ្ញុំមិនដែលបានស៊ីបានដួសពីឆ្នាំងទេកាលដែលខ្ញុំបែកពីប្តីខ្ញុំ ខ្ញុំដាំបាយឆ្អិនចេះខ្ញុំឲ្យកូនខ្ញុំស៊ីទាំងអស់ ស៊ីទាំងអស់ហើយកូនស៊ីបានសល់ពីចានខ្ញុំប្រមូលចានណឹងបានស៊ីបាយដដែលកូន ហើយទឹកកាលនោះយើងអត់ទាន់មានទឹកម៉ាស៊ីនទឹកអីទេ ទឹកឡើងមកស្អុយទាំងអស់បិទទ្វារកូនបាន ទៅនាំទឹកនៅចំការឈូក បោកកន្ទប់អីឲ្យកូនហើយដល់ពេលដាំបាយឲ្យកូន ដាំបាយឲ្យកូនហើយរៀបបាយឲ្យកូនយប់ យប់ដុសចានដុសឆ្នាំងហើយភ្លឺឡើងដាំបាយឲ្យកូនបោកកន្ទប់កូនអ៊ុំទូកទៅទៀត ទៅដួសទឹក ហើយជីវិតយើងតែយើងណាកូនអត់ទាន់មានធំៗ ធ្វើតែយើងគេបានប្រពន្ធគេបែកបាត់ ចំណែកយើងនៅវេទនា ខ្ញុំថាបើថាខ្ញុំបានដើរលេងនិងគេសើចខ្ញុំសើចនិងគេសប្បាយខ្ញុំសប្បាយនិងគេបើថាខ្ញុំចូលផ្ទះខ្ញុំទុក្ខហើយ ដូចសព្វថ្ងៃនេះចូលផ្ទះគឺខ្ញុំទុក្ខហើយ កូនចៅគ្មានអីស៊ី។

ក៖ ចុះកាលអ្នកមីងធ្លាប់មានក្តីស្រម៉ៃថាធំឡើងចង់ធ្វើអ្វីទេអ្នកមីង?

ខ៖ ចង់ដែរក្មួយ។

ក៖ ចង់ធ្វើអ្វីដែរអ្នកមីង?

ខ៖ កាលពីកាលនែខ្ញុំបានប្តីនេះណាខ្ញុំចេះខ្ញុំប្រាប់ម៉ែខ្ញុំដែរខ្ញុំចេញមកនេះខ្ញុំខំរៀនហើយ ខ្ញុំខំរៀនធ្វើម៉េចឲ្យចេះដឹងបានធ្វើគ្រូបង្រៀននិងគេបានធ្វើជាងកាត់ដេរនិងគេមួយរូបដែរ វាអាណឹងវារបបស្រណុកណា ខ្ញុំមានអីចាប់មានប្តីមកផោមមកមានធ្វើអីស្រម៉ៃអីកើត មានស្រម៉ៃអីកើត។

ក៖ ឥឡូវនេះទាក់ទងជាមួយចំណង់ចំណូលចិត្តមីងម្តង មីងចូលចិត្តអ្នកមីងពិសាម្ហូបអ្វីជាងគេដែរមីងតាំងពីក្មេងដល់ឥឡូវ?

ខ៖ បើកូនគេទិញឲ្យស៊ីទៅក៏បានស៊ីទៅ ចំណែកខ្ញុំបាយត្រីងៀតណឹងឯង។

ក៖ ប៉ុន្តែចូលចិត្តជាងគេម្ហូបអី?

ខ៖ មានតែសម្លរម្ជូរ។

ក៖ ចុះមីងកាលនៅក្មេងៗ ក្រមុំអីមីងចូលចិត្តស្តាប់ចម្រៀងទេអ្នកមីង?

ខ៖ ចូលតើ។

ក៖ ចូលចិត្តស្តាប់អ្នកណាដែរអ្នកមីង?

ខ៖ កាលណឹង កាលពីអា៧៩ណឹង ស្គរដៃយើងណឹងអាបទពីដើមផ្ការល្ហុងផ្ការរំចេក។

ក៖ ចុះកាលភ្ជុំបិណ្ឌ ចូលឆ្នាំអីកាលអ្នកមីងនៅក្រមុំៗអីអ្នកមីងធ្លាប់បានទៅលេងនៅវត្តនិងគេទេ ល្បែងប្រជាប្រិយ ចោលឈូង ទាញព្រាត់អី?

ខ៖ លេងតើ វត្តុយើងនេះចោលឈូងទៅ អាស្វារលោតអន្ទាក់នោះ អាដេញចាប់គ្នានោះធ្លាប់។

ក៖ ចុះមកដល់សព្វថ្ងៃនេះអ្នកមីងមានកូន និងចៅប៉ុន្មាននាក់ដែរអ្នកមីង?

ខ៖ ចៅបើគិតចូល ១៧នាក់ហើយ។

ក៖ ចុះបើកូនប៉ុន្មាននាក់ដែរ?

ខ៖ កូននៅសព្វថ្ងៃនេះនៅ៧នាក់។

ក៖ ចឹងមកដល់ចុងបញ្ចប់នេះតើអ្នកមីងមានអ្វីចង់ផ្តាំផ្ញើ ឬក៏ទូន្មានទៅកាន់កូនចៅរបស់អ្នកមីងទេ? ថាតើពួកគេគួរតែរស់នៅបែបណា ឬក៏ធ្វើជាមនុស្សបែបណានៅក្នុងសង្គមដែរមីង?

ខ៖ ប្រាប់តើឲ្យកូនធ្វើឲ្យល្អរៀនសូត្រហើយមើលសង្គមគេថ្មីនេះវាយ៉ាងម៉េចខ្លះប្រដៅតើប្រាប់តើ ប្រដៅចៅឲ្យខំរៀនកុំឲ្យដើរដូចគេ ដើរទៅជក់ថ្នាំទៅ វាយទៅ កាប់ទៅ ប្រដៅចៅថ្ងៃឡើងចេះមកពីរៀនទៅផ្ទះស៊ីបាយទៅដល់ពេលរៀនទៅរៀនយេស៊ូវ នេះរៀនយេស៊ូវអង់គ្លេសគេអត់យកលុយទេ ចេញពីសាលាមកចេះអ្នករៀនព្រឹកបានរៀនយេស៊ូវថ្ងៃ បើអ្នករៀនថ្ងៃអត់បានអ្នករៀនយេស៊ូវទេ អត់បានរៀនទេចៅខ្ញុំបានចូលរៀនយេស៊ូវច្រើនដែរណឹង ហើយតូចៗនេះចូលគ្រូដាវ៉ាន់បានមួយឆ្នាំអីចេះគេយកទៅដាក់សាលារដ្ឋយើងនៅភ្នំនោះវិញ។

ក៖ ចុះអ្នកមីងមានអ្វីចង់ផ្តាំផ្ញើទៅកាន់ពួកគាត់ទៀតទេ?

ខ៖ ផ្តាំនោះឯងក្មួយអើយឲ្យវាចេះដឹង ឲ្យវាធ្វើក្មេងល្អដែរកុំឲ្យធ្វើក្មេងទំនើងណា ប្រដៅនាំដែរមកផ្ទះអីចេះ ឃើញដែរអីចេះចេះតែប្រដៅចៅដែរណឹងអត់ឲ្យថាចេញពីសាលាមួយចូលសាលាមួយ ឲ្យខំរៀនឲ្យចេះដឹង កុំឲ្យពិបាកដូចចាស់ជំនា់ន់មុនណា ចាស់ជំនាន់មុនអត់សូវមានអ្នកណាចេះអក្សរទេ ព្រោះអីអត់មានអ្នកចេះអក្សរម៉េចបើទៅរៀនទៅកូនខ្វះខាតរៀន បើជំនាន់ឥលូវនេះណាសៀវភៅខោអាវអីគ្រូឲ្យទាំងអស់ បើចៅខ្ញុំចូលរៀននេះគ្រូដាវ៉ាន់ខោអាវពីកំប្លេ សៀវភៅកាបូបមានគ្រប់កំប្លេហើយបើចូលអត់មានម៉ែឪអស់លុយទេ បានថាឲ្យកូនចៅណឹងធ្វើឲ្យល្អទៅ ចូលពីសាលាមួយទៅសាលាមួយឲ្យវាធំឲ្យចេះដឹងក្រែងលោបានរៀនចេះដឹងទៅបានធ្វើនេះធ្វើនោះ ប្រដៅដែរណាក្មួយ។

ក៖ បាទខ្ញុំសូមអរគុណដល់អ្នកមីងដែលបានចំណាយពេលវេលាសម្ភាសន៍ជាមួយខ្ញុំមីងណា ចឹងសូមជូនពរឲ្យមីងមានសុខភាពល្អ មានសំណាងល្អ និងមានសុភមង្គលក្នុងក្រុមគ្រួសារមីងណា។

ខ៖ ចាស។

ក៖ បាទ។